stanford-oval/wikipedia huggingface dataset:
פלורנס צ'דוויק
ביוגרפיה

צ'דוויק נולדה בסן דייגו לאב שוטר ואם עקרת בית שלאחר מכן הפעילה מסעדה. היא למדה בתיכון ובאוניברסיטת המדינה של סן דייגו. מגיל צעיר השתתפה בתחרויות שחייה. בגיל 10 היא הייתה האדם הצעיר ביותר לחצות את פי מפרץ סן דייגו בשחייה. היא השתתפה בתחרויות שחייה בחופי סן דייגו וזכתה עשר פעמים מתוך 18 במקום הראשון בתחרות שנתית של 2.5 מייל בסן דייגו. בשנת 1950 היא בקשה להשתתף בתחרות לחציית תעלת למאנש של הדיילי מייל, אך סורבה, בגלל שלא היה לה ניסיון מספיק. היא ניסתה על כן לבדה לחצות את התעלה. ניסיון ראשון ביולי 1950 כשל לאחר 14 שעות במים, אך היא הצליחה לחצות את תעלת למאנש ב-8 באוגוסט 1950, ב-13 שעות ו-20 דקות. בכך היא שברה את השיא לנשים. בשנה שלאחר מכן היא חצתה את תעלת למאנש בשנית, הפעם מאנגליה לצרפת, ב-16 שעות ו-22 דקות. בכך היא הייתה האשה הראשונה לחצות את התעלה בשני הכיוונים. בהמשך היא חצתה את תעלת למאנש עוד פעמיים. בשנת 1952 היא שחתה מסנטה קטלינה לחופי קליפורניה. בספטמבר 1953 היא חצתה שוב את תעלת למאנש מאנגליה לצרפת ושברה את שיאה הקודם בהגיעה תוך 14 שעות ו-42 דקות. לאחר מכן אותה שנה היא הציבה שיאים בחציית הבוספורוס, הדרדנלים ומצר גיברלטר. בשנת 1954 היא ניסתה לחצות את ימת אונטריו, אך כשלה.
צ'דוויק נתנה חסויות למוצרים שונים, בהם בגדי ים. היא לימדה שחייה ותכננה סרטי שחייה עם אסתר ויליאמס. היא גם עבדה כיועצת אשראי וסוכנת בורסה.
ראו גם

שחיית מרתון במים פתוחים
הערות שוליים

↑  צלחה את למנש, על המשמר, 6 בספטמבר 1953
↑  לא הוכר הישג המצרי, מעריב, 4 בספטמבר 1955
↑  שחיינית חוצה מיצרים, על המשמר, 16 באוקטובר 1953
↑  אחרי התעלה - אגם, מעריב, 5 בספטמבר 1954
| --- | --- |
בקרת זהויות :  LCCN: no2009167257  VIAF: 101536029   WorldCat (עם VIAF): 101536029
פול קלודל

| --- | --- |

 לידה:  6 באוגוסט 1868 ווילנב-סור-פר, הקיסרות השנייה 
 פטירה:  23 בפברואר 1955 (בגיל 86) פריז, הרפובליקה הצרפתית הרביעית 
 שם לידה:  Paul Louis Charles Claudel 
 מדינה:  צרפת 
 מקום קבורה:  Château de Brangues 
 שם עט:  Delachapelle 
 מקום לימודים:  תיכון לואי הגדול, בית הספר החופשי למדעים פוליטיים 
 שפות היצירה:  צרפתית 
 סוגה:  תיאטרון, שירה, מסה 
 יצירות בולטות:  Division of Midday, The Satin Slipper, The Story of Tobie and Sara 
 תקופת הפעילות:  1890–1955 (כ־65 שנים) 
 בן או בת זוג:  Reine Claudel (1906, 14 במרץ 1906–1956)   Rosalie Ścibor-Rylska (1901–?) 
 צאצאים:  Louise Vetch, Renée Nantet, Marie Frégnac-Claudel, Henri Claudel, Pierre Claudel, Reine Paris 
 פרסים והוקרה:  Prix Narcisse Michaut (1913)  דוקטור לשם כבוד מאוניברסיטת לאוול (1928)  צלב גדול של לגיון הכבוד 
 www.paul-claudel.net
 חתימה:   
 
פול קלודל (בצרפתית: Paul Claudel‏, 6 באוגוסט 1868 – 23 בפברואר 1955) היה מחזאי, משורר ודיפלומט צרפתי.
ביוגרפיה

פול קלודל נולד בכפר ווילנב-סור-פר (אנ') שבחבל פיקרדיה בצרפת לאב שעסק במשכנתאות ובעיסקות בנקאיות אחרות, ולאם ממשפחת איכרים וכמרים קתוליים. היו לו שתי אחיות גדולות, לואיז וקאמי, הפסלת והאומנית, אליה היה קרוב. הוא בילה את שנותיו הראשונות בשמפן (כיום חבל שמפן-ארדן) ולמד בבית ספר בעיר בר-לה-דוק (כיום בחבל לורן). ב-1881 משפחתו עברה להתגורר בפריז והוא למד בבית הספר לואי לה גראנד שבגדה השמאלית של העיר. בחג המולד האזין לשירת המקהלה של קתדרלת נוטרדאם של פריז ומאז הפך לקתולי מאמין והחזיק באמונתו זו במשך כל ימי חייו.
הוא למד ב-"אינסטיטוט ד'אטוד פוליטיק דה פארי" שבו מתחנכים אנשי העילית של הפוליטיקה הצרפתית ואלה המיועדים לשירות הדיפלומטי. ב-1893 החל בקריירה של דיפלומט שבה שימש עד 1936. במשך קריירה זו שימש בתפקידים דיפלומטיים בארצות הברית, בסין, ביפן, בברזיל, בגרמניה, בדנמרק ובבלגיה. כאשר היה קונסול בריו דה ז'ניירו בתקופת מלחמת העולם הראשונה, פיקח על העברת אספקת מזון מארצות דרום אמריקה לצרפת.
ב-1936 פרש לטירתו שבמחוז איזר בחבל רון-אלפ בצרפת. הוא נפטר שם ב-1955 ונקבר בגן שליד הטירה.
יצירתו

בימי נעוריו פול קלודל הושפע משירתו של ארתור רמבו ומתנועת הסימבוליזם בשירה הצרפתית. הוא נתמלא חרדה מהשקפת העולם המטריאליסטית, אך בניגוד לסימבוליזם אימץ לעצמו את הקתוליות. בכל כתביו הוא מביע התנגדות לרעיון שהיקום הוא מקרי ומכני, ומכריז על משמעותם הרוחנית של חיי אנוש המבוססת על אהבתו וחסדו של אלוהים. כרקע למחזותיו משתמש קלודל בצרפת של ימי הביניים או בדרום אמריקה של המאה השש עשרה תחת שלטון האימפריה הספרדית. במחזות אלה הוא מביע הערצה לחסדו ורוב טובו של אלוהים המאציל על האדם מאהבתו.
המפורסמים שבמחזותיו של פול קלודל הם: יצירתו האוטוביוגרפית "מפנה בצהריים" (1906), "הבשורות שניתנו למארי" (1912) - מחזה המבוסס על הקרבתה האישית ועל דבקותה הדתית של נערת כפר צרפתייה בימי הביניים שלקתה בצרעת, ו-"נעל קטיפה" (1924) - מחזה שבו הוא מתאר את אהבתו של האדם ואת כיסופיו לאלוהים על רקע דרום אמריקה שבשליטת האימפריה הספרדית. מחזה זה הוצג על ידי קומדי פראנסז בפריז ב-1943. קובץ שיריו המפורסם של פול קלודל הוא: "חמש אודות גדולות" (1910).
דמותו

פול קלודל היה אישיות בעייתית במשך ימי חייו. דבקותו בקתוליות והשקפת עולמו הימנית גרמו לאי הפופולריות שלו בקרב החוגים האינטלקטואליים. שירו "דברים למרשאל" שבו הביע את תמיכתו במרשאל אנרי פיליפ פטן ששיתף פעולה עם הנאצים לאחר מפלת צרפת לגרמניה ב-1940, נשאר חרות בזיכרון. אולם הוא התייחס אל הנאצים בשאט נפש, וכבר ב-1930 כינה אותם "שותפיו של השטן". הוא התייחס לנאציזם ולקומוניזם כאחד כ-"גוג ומגוג", ושינה את יחסו לממשלת וישי כשהתברר שהיא משרתת את האינטרסים של הנאצים.
למרות שבימי נעוריו פול קלודל תמך באנטישמיות כחלק של התנועה השמרנית בצרפת, ב-1935 הוא שלח מכתב לוועידה היהודית שבו גינה את חוקי נירנברג כ-"מתועבים וטיפשיים". הוא הביע את מחאתו נגד החקיקה האנטישמית של ממשלת וישי וב-1941 כתב לישעיה שוורץ - רבה הראשי של צרפת והביע "סלידה, חרדה ותיעוב שכל הצרפתים ההגונים שותפים להם, באשר לאי הצדק והרדיפה של יהודי צרפת שהפכו לקורבנות הנאציזם." שלטונות וישי הגיבו בחיפושים בביתו של פול קלודל ובהתחקות אחר כל צעדיו.
פול קלודל תמך בגנרל דה גול ובכוחות צרפת החופשית וחיבר שיר הלל לדה גול אחרי שחרור פריז ב-1944. ב-1946 נבחר פול קלודל לחבר האקדמיה הצרפתית.
לקריאה נוספת

דומיניק בונא, אחים לתשוקה, תרגמה מצרפתית: רמה איילון; הוצאת ספריית מעריב, 2009.
אוריאל זוהר, "על התיאטרון הדתי של פול קלודל", מאזנים, עמ' 23-24, ת"א, ינואר 1998. (המאמר זמין לצפייה במאגר JSTOR לאחר הרשמה)
פרויקט האפיגנום

פרויקט האפיגנום האנושי (באנגלית: Human Epigenome Project) הוא מיזם בינלאומי שמטרתו למפות את הגנום האנושי בתוספת האפיגנטיקה, כגון מתילציה של DNA ומודיפיקציות להיסטונים. אף על פי שרצף הגנום עצמו כבר מופה בפרויקט הגנום האנושי, הקוד האפיגנטי הוא שקובע אין ויוו האם גן מסוים יהיה פעיל או מושתק בתאים השונים בגוף, ומכאן חשיבות המיזם.
פלום

| --- | --- |

 מדינה:  נורווגיה נורווגיה
 שטח:  102 קמ"ר
 גובה:  59 מטרים
 אוכלוסייה:  ‏
  ‑ בכפר:  350 (2014)
 קואורדינטות:  60°51′36″N 7°06′43″E﻿ / ﻿60.86°N 7.1119444444444°E﻿ / 60.86; 7.1119444444444 
 http://www.visitflam.com/
 he
 
פלום (בנורווגית: Flåm) הוא כפר מתויר במחוז סוגן והפיורדים אשר במערב נורווגיה. הכפר ממוקם בעמק פלומסדאלן אשר נמצא בקצה הפיורד נרייפיורד.
בשנת 2014 מנתה אוכלוסיית הכפר 350 תושבים.
היסטוריה

בשנת 1670 נבנתה כנסיית פלום, שהחליפה כנסיית לוחות עתיקה.
בשנת 1923 החליט הפרלמנט הנורווגי לממן את הקמת מסילת קו פלום. בשנת 1942 החלה הפעלה סדירה של רכבות (מונעות קיטור) בקו פלום.
תחבורה

שדה התעופה הקרוב ביותר לכפר הוא שדה התעופה סוגנדאל שממוקם במרחק 70 קילומטרים מפלום.
כביש E16 בין אוסלו לברגן עובר בפלום.
תיירות

החל מסוף המאה ה-19 הכפר מהווה יעד תיירותי פופולרי. כיום מגיעים לכפר קרוב ל-450,000 מבקרים בשנה. רובם מגיעים לכפר באמצעות רכבת בקו פלום (שאורכו 20 קילומטרים) העובר בין פלום למירדאל אשר היא אחת ממסילות הרכבת התלולות ביותר בעולם. בבניין תחנת הרכבת הישן של פלום נמצא כיום מוזיאון המוקדש לקו פלום.
בנמל של פלום עוגנות כ-160 אוניות שייט בשנה.
גלריה

מפל שוספוס אשר נמצא בפאתי הכפר בו עוצרות הרכבות בקו רכבת פלום בדרכן ליישוב
תיירים בתחנת הרכבת בפלום
נמל פלום
מבט על פלום מהר סמוך
MSC Fantasia עוגנת בפלום
P&O MV Britannia עוגנת בפלום
פרדיננד לייטנר

| --- | --- |

 לידה:  4 במרץ 1912 ברלין, הקיסרות הגרמנית 
 פטירה:  3 ביוני 1996 (בגיל 84) ציריך, שווייץ 
 מקום קבורה:  Enzenbühl cemetery 
 מוקד פעילות:  גרמניה 
 סוגה:  מוזיקה קלאסית 
 שפה מועדפת:  גרמנית 
 פרופיל ב-IMDb
 
פרדיננד לייטנר (גרמנית: Ferdinand Leitner; ‏4 במרץ 1912, ברלין – 3 ביוני 1996, ציריך) היה מנצח גרמני.
ביוגרפיה

לייטנר למד אצל פרנץ שרקר, יוליוס פריוור, ארתור שנאבל וקרל מוק. את דרכו המוזיקלית החל כפסנתרן, אך בעזרת פריץ בוש היה למנצח בשנות ה-30' וניצח על תזמורת התיאטרון של כיכר נולנדורף בברלין בשנים 1943-1945. בעונת 1945-46 ניצח בהאנובר, בעונת 1946-47 במינכן והחל מ-1947 היה המנהל הכללי בשטוטגרט. מ-1976 עד 1980 כיהן כמנצח ראשי של Het Residentie Orkest בהאג, הולנד.
אמנות

ללייטנר יצא שם של מנצח אופרה, שהמלחינים החביבים עליו הם וגנר, ריכרד שטראוס, מוצרט והמלחינים מן המאה ה-20 קרל אורף וקרל אמדאוס הרטמן. הוא היה ממשיכו של אריך קלייבר בשנת 1956 ב"תיאטרון קולון" בבואנוס איירס, ארגנטינה.
בין למעלה מ-300 ההקלטות שלו יש גם סימפוניות רומנטיות.
פקונדו בונאנוטה

פקונדו ולנטין בונאנוטה (בספרדית: Facundo Valentín Buonanotte; נולד ב-23 בדצמבר 2004 בפרס שבארגנטינה) הוא כדורגלן ארגנטינאי המשחק בעמדת הקשר ההתקפי בקבוצת ברייטון אנד הוב אלביון מהפרמייר ליג.
קריירת מועדונים

בונאנוטה גדל במחלקת הנוער של רוסאריו סנטראל. הוא ערך 32 הופעות ליגה במדי הקבוצה הבוגרת של המועדון במסגרת ליגת העל הארגנטינאית, בהן הבקיע ארבעה שערים.
ב-2 בנובמבר 2022 חתם בונאנוטה בברייטון אנד הוב אלביון מהפרמייר ליג החל מ-1 בינואר 2023. ב-4 בפברואר 2023 ערך את הופעת הבכורה שלו במועדון, בניצחון 1-0 על בורנמות' במסגרת המחזור ה-22 בליגה לעונת 2022/2023.
קריירה בינלאומית

נכלל בסגל נבחרת ארגנטינה עד גיל 20 לטורניר אליפות אמריקה הדרומית עד גיל 20 בשנת 2023. במרץ 2023 זומן לראשונה לנבחרת הבוגרת לקראת משחקי הידידות נגד פנמה וקורסאו. ב-19 ביוני ערך את הופעתו הבכורה בניצחון נגד אינדונזיה.
הערות שוליים

↑  Facundo Buonanotte continuará su carrera en el Brighton & Hove Albion באתר הרשמי של רוסאריו סנטראל, 2 בינואר 2022 (בספרדית)
↑  Brighton agree deal for Argentinian wonder kid Facundo Buonanotte באתר BBC, ‏ 3 בנובמבר 2022 (באנגלית)
פרולטר זרניאנין (כדורגל)

מועדון הכדורגל פרולטר זרניאנין היה מועדון כדורגל סרבי מהעיר זרניאנין, שבסרביה.  המועדון היה אחד המועדונים הסרבים הבכירים בתקופת יוגוסלביה והופיע מספר פעמים בליגה היוגוסלבית הבכירה, כאשר דירוג השיא של הקבוצה בליגה זו היה 5 בעונת 1990/91, כאשר ברוב העונות בילתה בתחתית הטבלה וירדה לליגת המשנה ועלתה מספר שנים לאחר מכן וחוזר חלילה.
עם הקמת הליגה הסרבית הבכירה, הייתה הקבוצה תחילה קבוצת מרכז טבלה אך עם הזמן החלה לגלות אי-יציבות וירדה מספר פעמים לליגת המשנה ועלתה חזרה בשנים אחרות, כשדירוג השיא של הקבוצה בליגה הסרבית היה 5 בעונת 1993 וכן בעונת 1996/97, אז העפילה בשל כך לגביע האינטרטוטו, בו שיחקה בעונת 1997.  בגביע האינטרטוטו שיחקה בשלב הבתים המוקדם מול קבוצות מכבי חיפה מישראל, פובליקום צליה מסלובניה, אנטליאספור הטורקית ולוקומטיב ניז'ני נוברוגוד הרוסית.  הקבוצה סיימה את שלב הבתים הזה במקום הרביעי, מקום אחד מעל מכבי חיפה שסיימה במקום האחרון.  הקבוצה סיימה עם מאזן של ניצחון אחד, תיקו אחד ושני הפסדים, כאשר את הניצחון היחיד השיגה על מכבי חיפה, 4-0 במשחק שנערך בסרביה.
בשנת 2001 ירדה הקבוצה לליגת המשנה בסרביה ונקלעה לקשיים ובשל כך, ב-25 בינואר 2006 אוחדה הקבוצה עם קבוצת הליגה הראשונה, בודצ'נוסט באנאטסקי דבור להקמת קבוצת באנאט זרניאנין.
כדורגלנים מפורסמים

סרביה פרדרג פיליפוביץ'
סרביה דיאן גובדריצה
סרביה דרקו קובצ'ביץ'
סרביה זבונימיר ווקיץ'
סלובניה זלאטקו זחוביץ'
מונטנגרו מרקו באשה
פורמולה 1 עונת 1985

| --- | --- |

אלן פרוסט, הזוכה באליפות
 סוג תחרות:  מרוץ מכוניות
 תאריך התחלה:  7 באפריל 1985
 תאריך סיום:  3 בנובמבר 1985
 מספר מרוצים בעונה:  16
 זוכה באליפות הנהגים:  אלן פרוסט
 נקודות הנהג הזוכה:  76 (73)
 זוכה באליפות היצרנים:  מקלארן
 נקודות היצרן הזוכה:  90
 → פורמולה 1 עונת 1984 פורמולה 1 עונת 1986 ← 
במסגרת פורמולה 1 של שנת 1985 נערכו 16 מרוצים. באליפות העולם זכה הצרפתי אלן פרוסט ובאליפות היצרנים זכתה קבוצת מקלארן-טאג. זו הייתה האליפות הראשונה של פרוסט.
פרוסט זכה באליפות ביתרון גדול למדי (23 נקודות), כאשר בתחילת העונה עוד היווה אלבורטרו מתחרה רציני, אך בהמשך לא הייתה לפרוסט תחרות רצינית.
אירוע מעניין אירע כאשר מרוץ בלגיה נדחה מתחילת יוני לאמצע ספטמבר עקב קריסתו של ציפוי מיוחד על המסלול (שנועד לעמידה בכל מזג אוויר) בעקבות ניסויי נהיגה במסלול.
מרוצי עונת 1985

| מספר המרוץ | מקום המסלול | תאריך המרוץ | נהג מנצח | קבוצה מנצחת |
| --- | --- | --- | --- | --- |
| 1 | ברזיל ז'אקארפאגה, ברזיל | 7 באפריל | צרפת אלן פרוסט | בריטניה מקלארן-טאג |
| 2 | פורטוגל אסטוריל, פורטוגל | 21 בספטמבר | ברזיל איירטון סנה | בריטניה לוטוס-רנו |
| 3 | איטליה אימולה, סן מרינו | 5 במאי | איטליה אליו דה אנז'ליס | בריטניה לוטוס-רנו |
| 4 | מונקו מונטה קרלו, מונקו | 19 במאי | צרפת אלן פרוסט | בריטניה מקלארן-טאג |
| 5 | קנדה מונטריאול, קנדה | 16 ביוני | איטליה מישל אלבורטו | איטליה פרארי |
| 6 | ארצות הברית דטרויט, ארצות הברית | 23 ביוני | פינלנד קקה רוזברג | בריטניה ויליאמס-הונדה |
| 7 | צרפת פול-ריקאר, צרפת | 7 ביולי | ברזיל נלסון פיקה | בריטניה ברבהם-ב.מ.וו |
| 8 | בריטניה ברנדס-הטש, בריטניה | 21 ביולי | צרפת אלן פרוסט | בריטניה מקלארן-טאג |
| 9 | נורבורגרינג, גרמניה | 4 באוגוסט | איטליה מישל אלבורטו | איטליה פרארי |
| 10 | אוסטריה זלטווג, אוסטריה | 18 באוגוסט | צרפת אלן פרוסט | בריטניה מקלארן-טאג |
| 11 | הולנד זנדוורט, הולנד | 17 באוגוסט | אוסטריה ניקי לאודה | בריטניה מקלארן-טאג |
| 12 | איטליה מונזה, איטליה | 8 בספטמבר | צרפת אלן פרוסט | בריטניה מקלארן-טאג |
| 13 | בלגיה ספא-פרנקורשם, בלגיה | 15 בספטמבר | ברזיל איירטון סנה | בריטניה לוטוס-רנו |
| 14 | האיחוד האירופי ברנדס-הטש, אנגליה - גרנד פרי אירופה | 6 באוקטובר | בריטניה נייג'ל מנסל | בריטניה ויליאמס-הונדה |
| 15 | דרום אפריקה (1928–1994) קיאלמי, דרום אפריקה | 19 באוקטובר | בריטניה נייג'ל מנסל | בריטניה ויליאמס-הונדה |
| 16 | אוסטרליה אדלייד, אוסטרליה | 3 בנובמבר | פינלנד קקה רוזברג | בריטניה ויליאמס-הונדה |
דירוג נהגים סופי

| מיקום | נהג | קבוצה | נקודות |
| --- | --- | --- | --- |
| 1 | צרפת אלן פרוסט | בריטניה מקלארן - טאג | 76 (73) |
| 2 | איטליה מישל אלבורטו | איטליה פרארי | 53 |
| 3 | פינלנד קֶקֶה רוזברג | בריטניה ויליאמס-הונדה | 40 |
| 4 | ברזיל איירטון סנה | בריטניה לוטוס-רנו | 38  |
| 5 | איטליה אליו דה אנז'ליס | בריטניה לוטוס-רנו | 33  |
| 6 | בריטניה נייג'ל מנסל | בריטניה ויליאמס-הונדה | 31 |
| 7 | שוודיה סטפן ג'והנסון | איטליה פרארי | 26 |
| 8 | ברזיל נלסון פיקה | בריטניה ברבהם-ב.מ.וו | 21 |
| 9 | צרפת ז'אק לאפיט | צרפת ליג'יה-רנו | 16 |
| 10 | אוסטריה ניקי לאודה | בריטניה מקלארן - טאג | 14 |
| 11 | בלגיה טיירי בוטסן | בריטניה ארוז-ב.מ.וו | 11 |
| 12 | צרפת פטריק טאמבה | צרפת רנו | 11 |
| 13 | שווייץ מארק סורר | בריטניה ברבהם-ב.מ.וו | 5 |
| 14 | בריטניה דרק וורוויק | צרפת רנו | 5 |
| 15 | צרפת פיליפ סטראיף | צרפת ליז'יה-רנו | 4 |
| 16 | גרמניה סטפן באלוף | בריטניה טירל-פורד | 4 |
| 17 | צרפת רנה ארנו | איטליה פרארי | 3 |
| 18 | איטליה אנדראה דה-סזאריס | צרפת ליג'יה - רנו | 3 |
| 19 | איטליה איון קאפלי | בריטניה טירל - רנו | 3 |
| 20 | אוסטריה גרהרד ברגר | בריטניה ארוז-ב.מ.וו | 3 |
עוד 20 נהגים התחרו לאורך העונה אך סיימו ללא נקודות אליפות ועוד נהג אחד השתתף במוקדמות אחד המרוצים אך לא הצליח להתברג לדירוג.
הערה: התוצאה בסוגריים מציינת את סך הנקודות שצבר הנהג. התוצאה בלא סוגריים מציינת את הנקודות שנלקחו בחשבון עבור האליפות בהתאם לתקנון (11 המרוצים הטובים ביותר לכל נהג).
דירוג קבוצות סופי

| מיקום | קבוצה | נקודות |
| --- | --- | --- |
| 1 | בריטניה מקלארן - טאג | 90 |
| 2 | איטליה פרארי | 82 |
| 3 | בריטניהויליאמס-הונדה | 71 |
| 4 | בריטניה לוטוס - רנו | 71 |
| 5 | בריטניה ברבהאם - ב.מ.וו | 26 |
| 6 | צרפת ליג'יה - רנו | 23 |
| 7 | צרפת רנו | 16 |
| 8 | בריטניה ארוז - ב.מ.וו | 14 |
| 9 | בריטניה טירל - פורד - קוסוורת' | 4 |
| 10 | בריטניה טירל-רנו | 3 |
תשע קבוצות נוספות השתתפו באליפות אך לא זכו באף נקודת אליפות.
| 0 | 1 | 2 |
| --- | --- | --- |
| 1984 | 1985 | 1986 |
| ניקי לאודה | אלוף העולם-אלן פרוסט | אלן פרוסט |
| מקלארן-טאג | אליפות היצרניםמקלארן-טאג | ויליאמס-הונדה |
פורמולה 1 עונת 1986

| --- | --- |

אלן פרוסט, הזוכה באליפות בפעם השנייה ברציפות
 סוג תחרות:  מרוץ מכוניות
 תאריך התחלה:  23 במרץ 1986
 תאריך סיום:  26 באוקטובר 1986
 מספר עונה:  37
 מספר מרוצים בעונה:  16
 זוכה באליפות הנהגים:  אלן פרוסט
 נקודות הנהג הזוכה:  74 (72)
 זוכה באליפות היצרנים:  ויליאמס
 נקודות היצרן הזוכה:  141
 → פורמולה 1 עונת 1985 פורמולה 1 עונת 1987 ← 
במסגרת פורמולה 1 של שנת 1986 נערכו 16 מרוצים. באליפות העולם זכה הצרפתי אלן פרוסט ובאליפות היצרנים זכתה קבוצת מקלארן-טאג.
התחרות בעונה זו הייתה צמודה כאשר בתחילת המרוץ האחרון התחרו שלושה (נייג'ל מנסל, נלסון פיקה ואלן פרוסט) על אליפות העולם. מנסל זינק מהמקום הראשון למרוץ, אך נעקף מיד בהתחלה על ידי שלושה נהגים, ביניהם חברו לקבוצה ויריבו לאליפות - פיקה. פיקה היה המוביל במרוץ בשלב זה ולכן המוביל לאליפות העולם. קקה רוזברג עקף את פיקה אך פרש בגלל תקר, כך פיקה חזר להוביל במרוץ ומנסל במקום השני. הקפה אחת לאחר מכן, התפוצץ צמיג של מנסל והוא פרש. אז פיקה הוביל, אך התבקש על ידי קבוצתו להיכנס לביקורת ב'פיט' כדי לבדוק אם היו נזקים במכונית. פיקה חזר למרוץ בפיגור של 15 שניות יחסית לפרוסט, כאשר נותרו כ-19 הקפות לסיום המרוץ. פיקה צימצם את הפער אך פרוסט ניצח במרוץ בהפרש של 4.2 שניות וזכה באליפות העולם.
מרוצי עונת 1986

| מספר המרוץ | מקום המסלול | תאריך המרוץ | נהג מנצח | קבוצה מנצחת |
| --- | --- | --- | --- | --- |
| 1 | ברזיל ז'אקארפאגה, ברזיל | 23 במרץ | ברזיל נלסון פיקה | בריטניה ויליאמס-הונדה |
| 2 | ספרד חרס, ספרד | 13 באפריל | ברזיל איירטון סנה | בריטניה לוטוס-רנו |
| 3 | איטליה אימולה, סן מרינו | 27 באפריל | צרפת אלן פרוסט | בריטניה מקלארן-טאג |
| 4 | מונקו מונטה קרלו, מונקו | 11 במאי | צרפת אלן פרוסט | בריטניה מקלארן-טאג |
| 5 | בלגיה ספא-פרנקורשם, בלגיה | 25 במאי | בריטניה נייג'ל מנסל | בריטניה ויליאמס-הונדה |
| 6 | קנדה מונטריאול, קנדה | 15 ביוני | בריטניה נייג'ל מנסל | בריטניה ויליאמס-הונדה |
| 7 | ארצות הברית דטרויט, ארצות הברית | 22 ביוני | ברזיל איירטון סנה | בריטניה לוטוס-רנו |
| 8 | צרפת פול-ריקאר, צרפת | 6 ביולי | בריטניה נייג'ל מנסל | בריטניה ויליאמס-הונדה |
| 9 | בריטניה ברנדס-הטש, בריטניה | 13 ביולי | בריטניהנייג'ל מנסל | בריטניה ויליאמס-הונדה |
| 10 | גרמניה הוקנהיים, גרמניה | 27 ביולי | ברזיל נלסון פיקה | בריטניה ויליאמס-הונדה |
| 11 | הונגריה בודפשט, הונגריה | 10 באוגוסט | ברזיל נלסון פיקה | בריטניה ויליאמס-הונדה |
| 12 | אוסטריה זלטווג, אוסטריה | 17 באוגוסט | צרפת אלן פרוסט | בריטניה מקלארן-טאג |
| 13 | איטליה מונזה, איטליה | 7 בספטמבר | ברזיל נלסון פיקה | בריטניה ויליאמס-הונדה |
| 14 | פורטוגל אסטוריל, פורטוגל | 21 בספטמבר | בריטניה נייג'ל מנסל | בריטניה ויליאמס-הונדה |
| 15 | מקסיקו מקסיקו סיטי, מקסיקו | 12 באוקטובר | אוסטריה גרהרד ברגר | איטליה בנטון-ב.מ.וו |
| 16 | אוסטרליה אדלייד, אוסטרליה | 26 באוקטובר | צרפת אלן פרוסט | בריטניה מקלארן-טאג |
דירוג נהגים סופי

| מיקום | נהג | קבוצה | נקודות |
| --- | --- | --- | --- |
| 1 | צרפת אלן פרוסט | בריטניה מקלארן - טאג | 74 (72) |
| 2 | בריטניה נייג'ל מנסל | בריטניה ויליאמס-הונדה | 72 (70) |
| 3 | ברזיל נלסון פיקה | בריטניה ויליאמס-הונדה | 69 |
| 4 | ברזיל איירטון סנה | בריטניה לוטוס-רנו | 55  |
| 5 | שוודיה סטפן יוהנסון | איטליה פרארי | 23 |
| 6 | פינלנד קקה רוזברג | בריטניה מקלארן - טאג | 22 |
| 7 | אוסטריה גרהרד ברגר | איטליה בנטון--ב.מ.וו | 17 |
| 8 | צרפת ז'אק לאפיט | צרפת ליג'יה-רנו | 14 |
| 9 | איטליה מישל אלבורטו | איטליה פרארי | 14 |
| 10 | צרפת רנה ארנו | צרפת ליג'יה - רנו | 14 |
| 11 | בריטניה מרטין ברנדל | בריטניה טירל - רנו | 8 |
| 12 | אוסטרליה אלן ג'ונס | בריטניה לולה-פורד | 4 |
| 13 | צרפת פיליפ סטראיף | בריטניה טירל-רנו | 3 |
| 14 | ארצות הברית ג'וני דאמפריס | בריטניה לוטוס-רנו | 3 |
| 15 | איטליה טאו פאבי | איטליה בנטון-ב.מ.וו | 2 |
| 16 | צרפת פאטריק טאמבה | בריטניה לולה-פורד | 2 |
| 17 | איטליה ריקארדו פטרזה | בריטניה ברבהאם-ב.מ.וו | 2 |
| 18 | גרמניה כריסטיאן דאנר | בריטניה ארוז-ב.מ.וו | '1 |
| 19 | צרפת פיליפ אליו | צרפת ליג'יה - רנו | 1 |
עוד 12 נהגים התחרו לאורך העונה אך סיימו ללא נקודות אליפות ועוד נהג אחד השתתף במוקדמות אחד המרוצים אך לא הצליח להתברג לדירוג.

הערה: התוצאה בסוגריים מציינת את סך הנקודות שצבר הנהג. התוצאה בלא סוגריים מציינת את הנקודות שנלקחו בחשבון עבור האליפות בהתאם לתקנון.
דירוג קבוצות סופי

| מיקום | קבוצה | נקודות |
| --- | --- | --- |
| 1 | בריטניה ויליאמס-הונדה | 141 |
| 2 | בריטניה מקלארן - טאג | 96 |
| 3 | בריטניה לוטוס - רנו | 58 |
| 4 | איטליה פרארי | 37 |
| 5 | צרפת ליג'יה - רנו | 29 |
| 6 | איטליה בנטון-ב.מ.וו | 19 |
| 7 | בריטניה טירל-רנו | 11 |
| 8 | בריטניה האאס - לולה - קוסוורת' | 6 |
| 9 | בריטניה ברבהאם - ב.מ.וו | 2 |
| 10 | בריטניה ארוז - ב.מ.וו | 1 |
חמש קבוצות נוספות השתתפו באליפות אך לא זכו באף נקודת אליפות.
| 0 | 1 | 2 |
| --- | --- | --- |
| 1985 | 1986 | 1987 |
| אלן פרוסט | אלוף העולם-אלן פרוסט | נלסון פיקה |
| מקלארן-טאג | אליפות היצרנים-ויליאמס-הונדה | ויליאמס-הונדה |
פלורנס שירלי

| --- | --- |

 לידה:  5 ביוני 1892 ניו יורק, ארצות הברית 
 פטירה:  12 במאי 1967 (בגיל 74) הוליווד, ארצות הברית 
 מקום קבורה:  בית הקברות סן פרננדו של המיסיון 
 מדינה:  ארצות הברית 
 פרופיל ב-IMDb
 
פלורנס שירלי וטיילור הולמס, ב"הוד מלכותו בנקר בין", מתוך פרסום משנת 1916.
פלורנס שירלי (באנגלית: Florence Shirley‏; 5 ביוני 1892 – 12 במאי 1967) הייתה שחקנית תיאטרון וקולנוע אמריקאית.
ביוגרפיה

שירלי נולדה בעיר ניו יורק בשנת 1892. את הקריירה הבימתית שלה החלה בבוסטון וזכתה להצלחה קלה בברודוויי. לאחר טביעת ספינת הטיטניק באפריל 1912, השתתפה בקונצרט למען ניצולים שהתקיים בתיאטרון ג'ורג' מ. קוהאן. ההופעה האחרונה שלה בברודוויי הייתה ב-"Alice in Arms" (במקור נקרא "כוכב בחלון") לצד קירק דאגלס.
שירלי הופיעה ביותר מ-50 סרטים לאורך הקריירה הקולנועית שלה.
היא נפטרה בהוליווד, לוס אנג'לס שבקליפורניה.
עבודתה > פילמוגרפיה נבחרת

נקודות לציון בסרטיה של שירלי כוללות את הסרטים הבאים:[דרוש מקור]
Stars and Stripes Forever (Navy nurse), 1952 (uncredited)
Deadline - U.S.A. (Miss Barndollar), 1952 (uncredited)
The Dancing Masters (Matron), 1943 (uncredited)
Let's Face It (Woman in Sun Shell Cafe), 1943 (uncredited)
A Yank at Eton (Mrs. Sampson), 1942 (uncredited)
Her Cardboard Lover (Casino patron watching chemin de fer game), 1942 (uncredited)
We Were Dancing (Mrs. Charteris), 1942
It Started with Eve (Bit Role), 1941 (uncredited)
When Ladies Meet (Janet Hopper), 1941
Three Sons o' Guns (Mrs. Tyler), 1941
Nice Girl? (Woman Gossip), 1941 (uncredited)
Lady with Red Hair (Daisy Dawn), 1940 (uncredited)
Third Finger, Left Hand (Agnes, dinner guest), 1940 (uncredited)
Pier 13 (Mrs. Forrest), 1940
New Moon (Guest), 1940 (uncredited)
Private Affairs (Mrs. Gilkin), 1940
Opened by Mistake (Elizabeth Stiles), 1940
I Take This Woman (Mrs. Leila Bettincourt), 1940 (uncredited)
Balalaika (Lily Allison (Paris tourist)), 1939 (uncredited)
Ninotchka (Marianne, Swana's Phone Friend), 1939 (uncredited)
The Women (Miss Archer), 1939 (uncredited)
עבודתה > ברודוויי

הופעותיה של שירלי בברודוויי כוללים את ההפקות הבאות:
Alice in Arms (דייזי), 1945
Take My Tip (גברת דולי בראונינג), 1932
Fast Service (דוריס בורדן), 1931
'דוקטור X' (אלינור סטיבנס), 1931
Embers (גרמיין בי), 1926
The Poor Nut (ג'וליה וינטרס), 1925
'הדלת' הנעולה (מוריאל וולינג), 1924
My Aunt From Ypsilanti (פגי), 1923
'מדוע גברים עוזבים את הבית' (Fifi), 1923
פריחת התפוחים (גברת אנה מרטון), 1920
Oh, Lady! Lady!! (פאני וולש), 1918
אנתוני בארץ הפלאות, 1917
His Majesty Bunker Bean, 1916
נערת וול סטריט (פרל ויליאמס), 1912
הערות שוליים

↑  "Rites today for Florence Shirley". Los Angeles Times. 1967-05-15. p. 26.
↑  "More benefits planned; many stage stars volunteer for Cohan Theatre concert to-night" (pdf). The New York Times. 1912-04-21. p. 8. נבדק ב-2008-06-09.
↑  "Premiere tonight of 'Alice in Arms'". The New York Times. 1945-01-31. p. 26.
↑  "Thin Man Proves Himself". The Wall Street Journal. 1945-01-29. p. 4.
| --- | --- |
בקרת זהויות :  ISNI: 0000 0000 8191 2423  VIAF: 1293162238562713810001   WorldCat (עם VIAF): 1293162238562713810001 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פלורנס שירלי".
פקולטה

בניין הפקולטה לארכיטקטורה ובינוי ערים בטכניון
פקולטה היא יחידה של אוניברסיטה העוסקת במחקר ובהוראה בתחום ידע מוגדר או באיגוד של מספר תחומי ידע קרובים.
היסטוריה של המושג

באוניברסיטה של ימי הביניים (שנבנו בדגם אוניברסיטת פריז, ויש אומרים לפי אוניברסיטת בולוניה, העתיקה ביותר באירופה) היו נהוגות ארבע פקולטות: משפטים, תאולוגיה ורפואה, שנקראו "הפקולטות הגבוהות", וכן פקולטת האומנויות ה'בסיסית' – שכל סטודנט היה חייב ללמוד, בהמשך לימודיו. משום כך, התואר הראשון במשך שנים רבות נקרא תואר 'בוגר האמנויות' (או 'בי איי' באנגלית: BA – Bachelor of Arts, שפירושו: רווק\בוגר [משום שכל הסטודנטים שלמדו במסגרת הזו בימי הביניים תחת חסות הכנסייה היו צעירים רווקים] האמנויות).
פקולטת האומנויות כללה את לימודי הטריוויום, שלוש האמנויות: דקדוק, רטוריקה ולוגיקה. אלו נחשבו האמנויות הבסיסיות יותר והחשובות פחות מתוך שבע האמנויות היפות. הן היו ידועות גם כאמנויות הליברליות, מכיוון שרק לאנשים חופשיים היה מותר ללמודן. מקור המילה טריוויום בלטינית, ומשמעותה – "שלוש הדרכים". הטריוויום היה נלמד בשנים הראשונות באוניברסיטאות ונחשב רק כהכנה ללימודים יותר מתקדמים (הקואדריוויום) – אריתמטיקה, גאומטריה, מוזיקה ואסטרונומיה.